Title: กฎกระทรวง ฉบับที่ 19 (พ.ศ. 2535) ออกตามความในพระราชบัญญัติควบคุมโภคภัณฑ์ พ.ศ. 2495

กฎกระทรวง

กฎกระทรวง
ฉบับที่
19 (พ.ศ.2535)
ออกตามความในพระราชบัญญัติควบคุมโภคภัณฑ์
พ.ศ.
2495
----------------

                        อาศัยอำนาจตามความในมาตรา
6 และมาตรา 11 แห่งพระราชบัญญัติควบคุม
โภคภัณฑ์ พ.ศ. 2495
รัฐมนตรีว่าการกระทรวงมหาดไทยและรัฐมนตรีว่าการกระทรวงพาณิชย์ 
ออกกฎกระทรวงไว้ ดังต่อไปนี้
                        ข้อ
1  ให้กรดแอซีติกล้วน (Glacial
acetic acid, CH3-COOH) หรือชื่อที่เรียกเป็น
อย่างอื่น แต่มีสูตรโครงสร้างอย่างเดียวกันนี้ที่มีความบริสุทธิ์ตั้งแต่ร้อยละ
90 คิดตามอัตราส่วนน้ำหนัก
ต่อน้ำหนัก และมีปริมาณตั้งแต่ 10 กิโลกรัมขึ้นไป
เป็นโภคภัณฑ์ควบคุม
                        ข้อ
2  ให้ผู้ดำรงตำแหน่งต่อไปนี้
ในจังหวัดเชียงราย จังหวัดเชียงใหม่ จังหวัดน่าน 
จังหวัดพะเยา จังหวัดแพร่ จังหวัดแม่ฮ่องสอน จังหวัดลำปาง
จังหวัดลำพูน จังหวัดนราธิวาส จังหวัด
ปัตตานี จังหวัดยะลา จังหวัดสงขลา และจังหวัดสตูล
เป็นพนักงานเจ้าหน้าที่ควบคุมโภคภัณฑ์ตาม
กฎกระทรวงนี้
                        (1)
ผู้ว่าราชการจังหวัด
                        (2)
รองผู้ว่าราชการจังหวัด
                        (3)
ปลัดจังหวัด
                        (4)
ผู้ตรวจราชการกระทรวงพาณิชย์
                        (5)
ผู้ตรวจการพาณิชย์
                        (6)
พาณิชย์จังหวัด
                        (7)
นายอำเภอ
                        (8)
ปลัดอำเภอผู้เป็นหัวหน้าประจำกิ่งอำเภอ
                        (9)
ปลัดอำเภอ
                        (10)
ข้าราชการตำรวจซึ่งมียศตั้งแต่ร้อยตำรวจตรีขึ้นไป
                        (11)
ข้าราชการในสำนักงานพาณิชย์จังหวัด 
ซึ่งดำรงตำแหน่งตั้งแต่ระดับ 3 ขึ้นไป 
ทั้งนี้ ภายในท้องที่หรือเขตอำนาจของตน

                                                ให้ไว้
ณ วันที่ 8 มีนาคม พ.ศ. 2535
                                                     พลเอกอิสระพงศ์
หนุนภักดี
                                                รัฐมนตรีว่าการกระทรวงมหาดไทย

อมเรศ ศิลาอ่อน
                                                รัฐมนตรีว่าการกระทรวงพาณิชย์

+------------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่ได้มีการนำกรดแอซีติกล้วน 
(Glacial acetic acid)ไปแปรสภาพเป็นน้ำยาเคมีแอซีติก
แอนไฮไดรด์ (Acetic anhy-dride) และ
น้ำยาเคมีแอซีติล คลอไรด์ (Acetyl chloride)
ซึ่งเป็นสารเคมีที่สามารถนำไปใช้ในการผลิตเฮโรอีน 
อันเป็นยาเสพติดให้โทษชนิดร้ายแรง
สมควรระบุกรดดังกล่าวเป็นโภคภัณฑ์ควบคุม และแต่งตั้ง
พนักงานเจ้าหน้าที่ควบคุมโภคภัณฑ์ไว้ด้วย
จึงจำเป็นต้องออกกฎกระทรวงนี้